**Notă informativă**

**la proiectul de hotărîre a Guvernului privind redistribuirea**

**unor alocații aprobate prin Legea bugetului de stat pe anul 2016**

Prezentul proiect de hotărîre a Guvernului este elaborat în conformitate cu prevederile art.60 al Legii finanțelor publice și responsabilității bugetar-fiscale nr.181 din 25 iulie 2014, care permite cu acordul Guvernului, redistribuirea alocațiilor aprobate prin legea anuală a bugetului de stat, între autorități publice centrale (cu excepția celor independente) și între programele unei autorități, pînă la 10 la sută din volumul alocațiilor bugetare aprobate.

La solicitările parvenite de la unele autorități publice centrale, se propun redistribuiri de alocații bugetare, precum urmează:

Cancelaria de Stat – între subprograme în cadrul grupelor ”Ocrotirea sănătății” și ”Învățămînt”;

Ministerul Economiei – între subprograme în cadrul grupei ”Servicii în domeniul economiei”;

Ministerul Afacerilor Interne – între subprograme în cadrul grupei ”Ordine publică și securitate națională”;

Ministerul Agriculturii și Industriei Alimentare – între subprograme și între grupele ”Servicii de stat cu destinație generală” și ”Servicii în domeniul economiei”, cu redistribuirea corespunzătoare a resurselor aferente, și în cadrul grupei ”Învățămînt”;

Ministerul Educației – între subprograme în cadrul grupei ”Învățămînt”;

Ministerul Culturii – între grupele ”Servicii de stat cu destinație generală” și ”Cultură, sport, tineret, culte și odihnă”, cu redistribuirea corespunzătoare a resurselor aferente;

Biroul Național de Statistică – între subprograme;

Agenția Relații Funciare și Cadastru – între subprograme,

Academia de Științe a Moldovei – între subprograme în cadrul grupei ”Servicii de stat cu destinație generală”.

Modificările propuse determină amendamente la alocațiile aprobate prin anexa nr.3 la Legea bugetului de stat pe anul 2016 (cu modificările și completările ulteriroare), care sunt înglobate în anexa la prezentul proiect de hotărire a Guvernului.

Pentru transparență, modificările respective se expun în tabelul anexat la prezenta Notă informativă ”Propuneri pentru volumele alocațiilor aprobate în bugetul de stat pe anul 2016, care se redistribuie între subprogramele unei autorități publice centrale”.

**Ministru Octavian ARMAȘU**